
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάταξη Οπλιτών (γυναικών) στο Στρατό Ξηράς με πενταετή 

Υποχρέωση . 1 

Τροποποίηση, συμπλήρωση και κωδικοποίηση αποφάσεων Διοι¬ 
κητή Ο.Α.Ε.Δ. για εκχώρηση αρμοδιοτήτων του.. 2 

Μεταβίβαση αδειών λειτουργίας Ιδιωτικών ΤΕΛ - ΤΕΣ Βουγιούκα 
Αναστασίοις. 3 


Τροποποίηση απόφασης ελάχιστων τιμών ξενοδοχειακών επιχειρή¬ 
σεων για το χρονικό διάστημα από 1.1.92 μέχρι 31.12.92. 4 

Τροποποίηση της 42000/2030/4.12.81 κανονιστικής απόφασης 
του Υπουργού Συγκοινωνιών «περί κωδικοποίησης και συμπλή¬ 
ρωσης κοινονιστικών αποφάσεων» που εκδόθηκαν με εξουσιοδό¬ 
τηση του Ν.Δ.102/73 «περί οργανώσεως των διά λεωφορείων 
αυτοκινήτων εκτελουμένων δημοσίων επιβατικών συγκοινω¬ 
νιών». 5 

Σύσταση ίδιου Νομικού Προσώπου στην Κοινότητα Παλαίρου Νο¬ 
μού Αιτωλ/νιας με την επωνυμία «Σχολική Επιτροπή Δημοτικού 

Σχολείου και Α - Β Νηπιαγωγείων Παλαίρου». 6 

Σύσταση ίδιου Νομικού Προσώπου στην Κοινότητα Καινούργιου 
Νομού Αιτωλ/νιας με την επωνυμία «Σχολική Επιτροπή Γυμνα¬ 
σίου Καινούργιου». 7 

Διορθώσεις σφαλμάτων 

Διόρθωση σφαλμάτων στην Α3α/8690/18.7.91 Κοινή Υπουργική 
Απόφαση «Οργανισμός του Νοσοκομείου της Θείας Πρόνοιας «Η 

ΠΑΜΜΑΚΑΡΙΣΤΟΣ». 8 

Διορθώσεις σφαλμάτων στις Β2/29543/5348/9.8.91, Β2/ 
29544/5349/9.8.91 και Φ. 400/29553/5357/9.8.91 
αποφάσεις του Υπουργού Μεταφορών και Επικοινωνιών. ... 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.415.14/16/197189/Σ.4482 (1) 

Κατάταξη Οπλιτών (γυναικών) στο Στρατό Ξηράς με πενταετή Υπο¬ 
χρέωση. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 22 του Ν. 1513/1985 «Οπλίτες του Στρατού Ξηράς με 
πενταετή υποχρέωση και άλλες διατάξεις» ΦΕΚ 12/8.2.85 τ. Α'. 

β. Την υπ’ αριθ. Φ.415.14/16/185091/Σ.2419/24.5.90 ΥΕΘΑ 
απόφαση ΑΝΥΕΘΑ/ ΓΕΣ/ 1οΕΓ/4/3 «Κατάταξη Οπλιτών (γυναι¬ 
κών) στο Στρατό Ξηράς με πενταετή υποχρέωση» ΦΕΚ 329/24.5.90 
τ.Β'. 

γ. Την με αριθ. Πρωτ. Υ1505/14.9.91 κοινή απόφαση Πρωθυ¬ 


πουργού και Υπουργού Εθνικής Αμύνης «Καθορισμός αρμοδιοτήτων 
Υφυπουργού Εθνικής Αμύνης Ιωάννη Σταθόπουλου (ΦΕΚ 702/ 
4.9.91 τ.Β’), αποφασίζουμε: 

Η παράγραφος 15 της Φ. 415.14/16/185091/Σ. 2419/24.5.90 
ΥΕΘΑ απόφαση ΑΝΥΕΘΑ/ΓΕΣ/ 1οΕΓ/4/3 «Κατάταξη Οπλιτών 
(γυναικών) στο Στρατό Ξηράς με πενταετή υποχρέωση» (αντικαθίσταται 
όπως παρακάτώ: 

«15. Σειρά αρχαιότητος: 

α. Οι Γυναίκες ΟΠΥ την τελευταία εβδομάδα της εκπαιδεύσεώς τους 
στο ΚΕΓ υφίστανται γραπτές εξετάσεις στα παρακάτω μαθήματα:' 

(1) Γενικοί Κανονισμοί 

(2) Οπλισμός 

(3) Ατομική Τακτική και Στρατιωτική Εκπαίδευση 

(4) Στρατιωτική αλληλογραφία 

(5) Διοίκησις Ηγεσία 

(6) Τοπογραφία 

(7) ΡΒΧΠ 

με κλίμακα βαθμολογίας από 0-20, συντελεστή 10 και σε ύλη καθορι- 
ζομένη με διαταγή της ΔΕΚΠ/ΓΕΣ. 

Η διεξαγωγή των εξετάσεων με μέριμνα ΚΕΓ και σύμφωνα με ισχύ- 
ουσες διαταγές. 

β. Για τον καθορισμό της σειράς αρχαιότητος θα λαμβάνεται επι 
πλέον και: 

(1) Η προφορική αξιολόγησις Διμοιριτών - Δ/κτού Λόχου Εκπαιδεύ- 
σεως με κλίμακα βαθμολογίας από 0-20 και συνελεστή 8. 

(2) Η βαθμολογία στρατιωτικών προσόντων από τον Διοικητή του 
ΚΕΓ με κλίμακα βαθμολογίας 0-20 και συντελεστή 10. 

(γ) Λεπτομέρειες θα καθορίζονται με διαταγή της ΔΕΚΠ/ΓΕΣ. 

(δ) Η σειρά αρχαιότητος, η οποία δεν εξαρτάται από τον Αριθμό Μη¬ 
τρώου Οπλίτου γυναικών, είναι ο Μέσος Όρος των παραπάνω τριών 
βαθμολογιών (γραπτών εξατάσεων - προφορικής βαθμολγίας και βαθ¬ 
μολογίας στρατιωτικών προσόντων). 

Σε περίπτωση ισοβαθμίας των εκπαιδευθεισών θα προηγείται η 
έχουσα το μεγαλύτερο βαθμό στις γραπτές εξετάσεις και περίπτωση 
νέας ισοβαθμίας ή έχουσα το μεγαλύτερο βαθμό στα Στρατιωτικά προ- 
'σόντα. 

Ο τελικός πίνακας σειράς αρχαιότητος συντάσσεται από το ΚΕΓ και 
κυρώνεται από τον ΔΒΚ/ΓΕΣ, χωρίς αυτή η κύρωση να δημοσιεύεται 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1991 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 112200 (2) 

Τροποποίηση, συμπλήρωση και κωδικοποίηση αποφάσεων Διοικητή 
Ο.Α.Ε.Δ. για εκχώρηση αρμοδιοτήτων του. 

Η ΔΙΟΙΚΗΤΗΣ 

ΤΟΤ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ.212/69 «περί Οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

2. Τις διατάξεις του Β.Δ/τος 404/71 «περί καθορισμού των τακτι¬ 
κών θέσεων των προσόντων και της διαδικασίας εντάξεως του προσω¬ 
πικού του Οργανισμού Απασχόλησης Εργατικού Δυναμικού». 

3. Τις διατάξεις του Β.Δ/τος 405/71 «περί Οργανώσεως, αυγκρο- 
τήσεως και λειτουργίας των Υπηρεσιών του Α.Ε.Δ.». 

4. Τις διατάξεις του άρθρου 4 του Ν.Δ/τος 1221/72 «Περί της μι- 
σθολογικής καταταστάσεως του τακτικού τεχνικού και εκπαιδευτικού 
προσωπικού του Οργανισμού και τινών άλλων διατάξεων». 

5. Τις διατάξεις του άρθρου 8 του Ν.Δ/τος 1387/83 «Έλεγχος 
ομαδικών απολύσεων και άλλες διατάξεις». 

6. Τις διατάξεις του Ν. 1346/83 «Τροποποίηση και συμπλήρωση 
διατάξεων της Εργατικής Νομοθεσίας και ρύθμιση διαφόρων θεμάτων». 

7. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Νομικών “Προσώπων Δημοσίου Δικαίου και των 
Οργανισμών Τοπικής Αυτοδιοίησης και άλλες διατάξεις». 

8. Τις διατάεις του Π.Δ/τος 111/87 «Τροποποίηση και συμπλή¬ 
ρωση διατάξεων του Β.Δ/τος 226/71 (ΦΕΚ 71/τ.Α) περί αγοράς ή 
πωλήσεως ακινήτων, προμηθειών, μισθώσεων και άλλων δαπανών του 
Ο.Α.Ε.Δ.», όπως αυτό τροποποιήθηκε και συμπληρώθηκε με τα Π.Δ. 
υπ’ αριθ. α) 227/74 (ΦΕΚ 81/Α/74) και β) 1005/1980 (ΦΕΚ 
253/Α/80). 

9. Τη με αριθμό 78321/18.4.84 απόφασή μας «Τροποποίηση, συ¬ 
μπλήρωση και κωδικοποίηση αποφάσεων Διοικητή Ο.Α.Ε.Δ., για εκ¬ 
χώρηση αρμοδιοτήτων του» όπως αυτή τροποποιήθηκε και συμπληρώ¬ 
θηκε με τις 89535/29.10.84, 85468/15.3.85, 85197/28.3.86, 
88323/21.5.86 και 85514/9.1.87 αποφάσεις μας. 

10. Τη με αριθμό 99448/10.6.87 απόφαση του Διοικητή με θέμα 
«Τροποποίηση, συμπλήρωση και κωδικοποίηση αποφάσεων Διοικητή 
Ο.Α.Ε.Δ. για εκχώρηση αρμοδιοτήτων του» (ΦΕΚ 404/7.8.87) όπως 
αυτή: 

α) συμπληρώθηκε με την απόφαση 101618/18.1.89 (ΦΕΚ 157/ 
6.3.89) 

β) τροποποιήθηκε και συμπληρώθηκε με την απόφαση 126988/ 
11.10.89 (ΦΕΚ 854/9.11.89) 

γ) Τροποποιήθηκε με την απόφαση 107990/7.6.90 (ΦΕΚ 476/ 

24.7.90) και ■ 

δ) συμπληρώθηκε με την απόφαση 116161/22.11.90 (ΦΕΚ 811/ 

28.11.90) . 

11. Το Π.Δ. 416/90 (ΦΕΚ 162/Α/90) σχετικά με τη «Σύσταση 

Γενικών Διευθύνσεων στον Οργανισμό Απασχόλησης Εργατικού Δυνα¬ 
μικού» (Ο.Α.Ε.Δ.) ··,-■ 

12. Το Β.Δ. 410/1971 «περί της ταμειακής και λογιστικής διαχει- 
ρίσεως του Ο.Α.Ε.Δ.» (ΦΕΚ 124/Α/23.6.71). 

13. Την ανάγκη της εύρυθμης και απρόσκοπτης λειτουργίας των 
Υπηρεσιών του Οργανισμού. 

14. Την εισήγηση της Υπηρεσίας, αποφασίζουμε: 

Εκχωρούμε ορισμένες αρμοδιότητές μας ως κατωτέρω: 

Άρθρο 1. 

Στον Α’ Αντιπρόεδρο του Διοικητικού Συμβουλίου 

1. Η κατάρτιση του πίνακα των θεμάτων της Ημερήσιας Διάταξης 
των συνεδριάσεων του Διοικητικού Συμβουλίου του Οργανισμού και η 
μονογραφή των σχετικών εγγράφων εισηγήσεων, που συντάσσονται 
από τις αρμόδιες Υπηρεσίες του Οργανισμού. 

2. Η εποπτεία επί της Νομικής Υπηρεσίας. 

3. Η εποπτεία, ο έλεγχος, καθώς και η άσκηση των αρμοδιοτήτων, 
αναφορικά με την διαχείριση των υπηρεσιακών θεμάτων της όλης οργά¬ 
νωσης και λειτουργίας, της Διεύθυνσης Απασχόλησης, της Διεύθυνσης 
Επιθεώρησης και της ΥΠΣΕΑ, καθώς και του Γραφείου Διαχείρισης 
Θεμάτων Προσωπικού Προβληματικών Επιχειρήσεων. 

4. Η άσκηση των αρμοδιοτήτων που αναφέρονται σε θέματα ίδρυσης, 


οργάνωσης, λειτουργίας και παρακολούθησης του έργου των Γ ραφείων 
Εργασίας. 

5. Η άσκηση αρμοδιοτήτων πού αναφέρονται σε θέματα Ε.Ο.Κ. και 
προγράμματα που επιδοτούνται από το Ευρωπαϊκό Κοινωνικό Ταμείο 
και τα άλλα διαρθρωτικά ταμεία της Ε.Ο.Κ. και αφορούν την Απασχό¬ 
ληση. 

6. Η προμήθεια διαφόρων ειδών, σύμφωνα με τις διατάξεις του Β.Δ/ 
τος 266/71 και του Π.Δ/τος 227/74 και Π.Δ/τος 111/87 αξίας μέ¬ 
χρι του ποσού των τριακοσίων χιλιάδων (300.000) δραχμών. 

7. Η υπογραφή προκηρύξεων των πάσης φύσεως μειοδοτικών δια¬ 
γωνισμών προμηθειών, που αποφασίστηκαν από το Διοικητικό Συμβού¬ 
λιο του Οργανισμού. 

8. Η υπογραφή προκηρύξεων διαγωνισμών, μετά από γνώμη της 
Νομικής Υπηρεσίας του Οργανισμού για μισθώσεις ακινήτων που απο¬ 
φασίστηκαν από το Διοικητικό Συμβούλιο του Οργανισμού. 

9. Η κατακύρωση του αποτελέσματος διαγωνισμού για ποσά 
1.000.000 δρχ. μέχρι 1.500.000 δρχ. μετά γνώμη της Επιτροπής 
Προμηθειών. 

10. Η μετακίνηση εκτός έδρας (εξαιρούμενης της μετακίνησης στην 
αλλοδαπή) σύμφωνα με τις κείμενες διατάξεις, των δικηγόρων και του 
Νομικού Συμβούλου του Οργανισμού. 

11. Η χορήγηση κανονικών αδειών με αποδοχές και αναρρωτικών 
γενικά αδειών στους δικηγόρους και τον Νομιλό Σύμβουλο του Οργανι¬ 
σμού. 

Άρθρο 2. 

Στο Β' Αντιπρόεδρο του Διοικητικού Συμβουλίου 

1. Η εποπτεία, ο έλεγχος και η άσκηση αρμοδιοτήτων που αναφέρο- 
νται στη διαχείριση των υπηρεσιακών θεμάτων της όλης οργάνωσης και 
λειτουργίας της Υπηρεσίας Διεθνών Σχέσεων καθώς και του Γραφείου 
Ίσων Ευκαιριών. 

2. Η θεώρηση πριν από οποιαδήποτε εγγραφή, του βιβλίου Απογρα- 
φών και Ισολογισμού, του βιβλίου του Συγκεντρωτικού Ημερολογίου 
και των Αναλυτικών Ημερολογίων της Διοίκησης του Οργανισμού (άρ¬ 
θρο 13 του Ταμειακού και Λογιστικού Κανονισμού). 

3. Η εποπτεία και η άσκηση αρμοδιοτήτων που αναφέρονται σε θέ¬ 
ματα Ε.Ο.Κ. και προγράμματα πυ επιδοτούνται από το Ευρωπαϊκό 
Κοινωνικό Ταμείο και τα άλλα διαρθρωτικά ταμεία της Ε.Ο.Κ. και 
αφορούν θέματα γυναικών, μεταναστών, πολιτικών προσφύγων, ατό¬ 
μων με ειδικές ανάγκες, τεχνικής βοήθειας και γενικά προγράμματα 
που αναφέρονται στη στήριξη του εργατικού δυναμικού. 

4. Η μετακίνηση εκτός έδρας (εξαιρουμένης της μετακίνησης στην 
αλλοδαπή) σύμφωνα με τις κείμενες διατάξεις, των Γενικών Διευθυ¬ 
ντών. 

5. Η χορήγηση κανονικών αδειών με αποδοχές και αναρρωτικών γε¬ 
νικά αδειών στους Γενικούς Διευθυντές του Οργανισμού. 

Άρθρο 3. 

Αναπλήρωση Αντιπροέδρου του Διοικητικού Συμβουλίου 

Σε περίπτωση που απουσιάζει, ελλείπει ή κωλύεται ο ένας από τους 
δύο Αντιπροέδρους του Διοικητικού Συμβουλίου, αναπληρώνεται στην 
άσκηση των εκχωρούμενων, με την παρούσα αρμοδιοτήτων, από τον 
άλλο Αντιπρόεδρο. 

Άρθρο 4. 

Στους Γενικούς Διευθυντές 

1. Η απάντηση στα εισερχόμενα έγγραφα, στις αναφορές και στις αι¬ 
τήσεις τρίτων που απευθύνονται στις Διευθύνσεις αρμοδιότητάς τους, 
εκτός αυτών που αναφέρονται σε θέματα γενικής πολιτικής του Οργανι¬ 
σμού. 

2. Η διατύπωση ερωτημάτων προς τη Νομική Υπηρεσία του Οργανι¬ 
σμού για θέματα που σχετίζονται με τις αρμοδιότητές τους. 

3. Η υπογραφή εγκυκλίων, διαταγών και εγγράφων αρμοδιότητάς 
τους που απευθύνονται σ’ όλες τις Υπηρεσίες του Οργανισμού με εξαί¬ 
ρεση εκείνες για τις οποίες δίνονται κατευθύνσεις σε θέματα που ανάγο¬ 
νται στην οργάνωση των Υπηρεσιών του Οργανισμού ή σε θέματα γενι¬ 
κής πολιτικής αυτού. 

Ειδικότερα στο Γενικό Διευθυντή της Γενικής Διεύθυνσης Υποστήρι¬ 
ξης εκχωρούνται οι παρακάτω αρμοδιότητες: 

α. Η παραπομπή στα οικεία Υπηρεσιακά Συμβούλια του Οργανι¬ 
σμού, σύμφωνα με τις κείμενες διατάξεις, αιτήσεων Διευθυντών, Διευ¬ 
θύνσεων και Προϊσταμένων Υπηρεσιών της Διοίκησης και Διευθυντών 

των Περιφερειακών Διευθύνσεων, για τη χορήγηση αδειών απουσίας, 
χωρίς αποδοχές και για χρονικό διάστημα μεγαλύτερο από δέκα πέντε 
(15) μέρες [έντεκα (11) εργάσιμες] και ως ένα μήνα καθώς και η υπο¬ 
γραφή των σχετικών αποφάσεων. 

β. Η μονογραφή και υπογραφή των συμβάσεων του Οργανισμού με 
τη ΔΕΗ την ΕΤΔΑΠ και τον ΟΤΕ, οι οποίες αφορούν μόνο τη χορήγηση 
των αντιστοίχων παροχών ηλεκτρικού ρεύματος, νερού - αποχέτευσης 
και τηλεφωνικών συνδέσεων της Διοίκησης του Οργανισμού. 

γ. Η χορήγηση κανονικών αδειών με αποδοχές (εκτός των εκπαιδευ¬ 
τικών αδειών) αναρρωτικών γενικά αδειών, αδειών μηχανογράφησης, 
αδειών κύησης και λοχείας, στους Διευθυντές Διευθύνσεων και Προϊ¬ 
σταμένους Υπηρεσιών της Διοίκησης και στους Διευθυντές των Περιφε¬ 
ρειακών Διευθύνσεων. 

δ. Η έγκριση πληρωμής υπερωριακής απασχόλησης των υπαλλήλων 
της Διοίκησης του Οργανισμού. 

ε. Ο καθορισμός ποσοστού επιδόματος χρόνου υπηρεσίας, επιδόμα¬ 
τος ευδόκιμης παραμονής και επιδομάτων σπουδών, σ’ολο το προσω¬ 
πικό του Οργανισμού. 

στ. Ο καθορισμός των αποδοχών με όλα τα προβλεπόμενα επιδόματα 
και τις προσαυξήσεις στο με σχέση εργασίας ιδιωτικού δικαίου και με 
έμμισθη εντολή, προσωπικό του Οργανισμού. 

ζ. Η μετακίνηση εκτός έδρας (εξαιρουμένης της μετακίνησης στην 
αλλδαπή) σύμφωνα με τις κείμενες διατάξεις, όλων των τακτικών και 
εκτάκτων υπαλλήλων της Διοίκησης του Οργανισμού καθώς και των 
ιατρών. 

Επίσης η μετακίνηση εκτός έδρας, σύμφωνα με τις κείμενες διατάξεις 
του προσωπικού όλων των Περιφερειακών Υπηρεσιών του Οργανισμού 
και για χρονικό διάστημα πάνω από δύο (2) μέρες. 

η. Η χορήγηση συνδικαλιστικών αδειών στο πάσης φύσεως προσω¬ 
πικό του Οργανισμού. 

θ. Η έγκριση εκτέλεσης, καθώς και πληρωμής δαπανών, μικροπρο- 
μηθειών ετοιμοπαράδοτων ειδών και αντικειμένων και μικροδαπανών 
γενικά, τόσο για τις Υπηρεσίες της Διοίκησης όσο και για τις λοιπές 
Υπηρεσιακές Μονάδες του Οργανισμού, αξίας, μέχρι του ποσού των 
εκατό χιλιάδων (100.000) δραχμών, κατά περίπτωση. 

ι. Η υπογραφή των ενταλμάτων και εντολών πληρωμής, των συμψη- 
φιστικών δελτίων καθώς και των επιταγών που εκδίδονται από τη Διοί¬ 
κηση του Οργανισμού. 

ια. Η υπογραφή συμβάσεων προμηθειών και μισθώσεων ακινήτων, 
που έχουν εγκριθεί σύμφωνα με τις κείμενες διατάξεις. 

Άρθρο 5. 

Αναπλήρωση Γενικών Διευθυντών 

Σε περίπτωση που απουσιάζει, ελλείπει ή κωλύεται ο ένας από τους 
δύο Γ ενικούς Διευθυντές, αναπληρώνεται στην άσκηση των εκχωρουμέ- 
νων με την παρούσα αρμοδιοτήτων, από τον άλλο Γενικό Διευθυντή. 

Σε περίπτωση απουσίας ή κωλύματος και των δύο Γ ενικών Διευθυ¬ 
ντών τότε οι εκχωρούμενες σ’αυτούς αρμοδιότητες ασκούνται από τους 
κατά σειρά Α' και Β' Αντιπροέδρους. 

Άρθρο 6. 

Στους Διευθυντές Διευθύνσεων της Διοίκησης 

1. Η υπογραφή εξερχομένων, από τις Διευθύνσεις τους, εγγράφων 
που απευθύνονται σε Υπουργεία, Οργανισμούς, Τοπικές, Επαγγελματι¬ 
κές και Εργατικές Οργανώσεις και τρίτους, σε θέματα που αναφέρονται 
στην παροχή πληροφοριών ή στοιχείων της αρμοδιότητάς τους, είτε οί- 
κοθεν είτε σε απάντηση αιτήσεων ενδιαφερομένων, με την επιφύλαξη 
των περιορισμών των άρθρων 1 και 2 της παρούσας απόφασης. 

2. Η υπογραφή εγγράφων προς τις Υπηρεσίες και τα Όργανα του 
Οργανισμού, με τα οποία παρέχονται ή ζητούνται πληροφορίες για θέ¬ 
ματα της αρμοδιότητάς τους. 

3. Η κοινοποίηση πάσης φύσεως, για ατομικές υποθέσεις, εκτελεστι¬ 
κών αποφάσεων του Διοικητικού Συμβουλίου και των λοιπών Συλλογι¬ 
κών Οργάνων της Διοίκησης του Οργανισμού. 

4. Η υπογραφή πιστοποιητικών και βεβαιώσεων της αρμοδιότητάς 
τους. 

5. Ειδικότερα: Στο Διευθυντή της Διεύθυνσης Διοικητικού εκχωρεί¬ 
ται: 

α. Η παραπομπή στα οικεία Υπηρεσιακά Συμβούλια των θεμάτων 
που αναφέρονται στην υπηρεσιακή κατάσταση του πάσης φύσεως προ¬ 
σωπικού του Οργανισμού και η υπογραφή των αχεικών αποφάσεων, 


πλην των παραπεμπτικών και των αποφάσεων που αναφέρονται στις 
μεταθέσεις και αποσπάσεις και των αποφάσεων μετακινήσεων. 

β. Η χορήγηση κανονικών αδειών με αποδοχές (εκτός των εκπαιδευ¬ 
τικών αδειών), καθώς και αναρρωτικών γενικά αδειών, αδειών κύησης 
και λοχείας και ειδικών αδειών εξετάσεων με αποδοχές, σε όλους τους 
υπαλλήλους της διοίκησης (εκτός των Διευθυντών Διευθύνσεων και 
Προϊσταμένων Υπηρεσιών της Διοίκησης) καθώς και του με σχέση ερ¬ 
γασίας ιδιωτικού δικαίου προσωπικού αυτής. 

γ. Η χορήγηση αδειών, λουτροθεραπείας και αεροθεραπείας, σ’ 
όλους τους υπαλλήλους του Οργανισμού, ανεξάρτητα από βαθμό και 
σχέση εργασίας, που δικαιούνται βάσει της κείμενης νομοθεσίας. 

δ. Η χορήγηση αδειών χωρίς αποδοχές, μέχρι δέκα πέντε (15) μέρες 
(11 εργάσιμες) σε όλους τους υπαλλήλους του Οργανισμού, καθώς και 
στο με σχέση εργασίας ιδιωτικού δικαίου προσωπικό αυτού, ανεξάρτητα 
από βαθμό. 

ε. Η χορήγηση αδειών απουσίας για διακαστική χρήση, σ’όλους τους 
υπαλλήλους του Οργανισμού. 

στ. Η παραπομπή στα οικεία Υπηρεσιακά Συμβούλια του Οργανι¬ 
σμού, αιτήσεων υπαλλήλων (εκτός των Διευθυντών Διευθύνσεων και 
Προϊσταμένων Υπηρεσιών), για χορήγηση αδειών χωρίς αποδοχές, 
σύμφωνα με τις κείμενες διατάξεις και για χρονικό διάστημα μεγαλύ¬ 
τερο από δέκα πέντε (15) μέρες [έντεκα (11) εργάσιμες] ως ένα μήνα, 
καθώς και η υπογραφή των σχετικών αποφάσεων. 

ζ. Η αλλαγή ή συμπλήρωση επωνύμου, του πάσης φύσεως προσωπι¬ 
κού του Οργανισμού. 

η. Η κοινοποίηση πάσης φύσεως εκτελεστών αποφάσεων συλλογικών 
ή μη, οργάνων σε θέματα που αναφέρονται στην υπηρεσιακή κατάσταση 
του προσωπικού του Οργανισμού (διορισμοί, προαγωγές, μεταθέσεις 
κ.λπ.). 

θ. Η υπογραφή των πρακτικών ορκομωσίας των διοριζομένων υπαλ¬ 
λήλων, καθώς και των πρακτικών ανάληψης υπηρεσίας του προσωπι¬ 
κού που προσλαμβάνεται με σχέση εργασίας ιδιωτικού δικαίου, πλην 
εκείνων που εκχωρούνται στους Περιφερειακούς Δ/ντές και τους Δ/ντές 
Υπηρεσιακών Μονάδων, καθώς επίσης και των συμβάσεων έργου. 

6. Στους Διευθυντές Γραμματείας Διοικηή, Οικονομικών Υπηρε¬ 
σιών, Τεχνικών, Υπηρεσιών, Προμηθειών και Μηχανογράφησης: 

Η αρμοδιότητα της έγκρισης εκτέλεσης μικροδαπανών και μικρο- 
προμηθειών, για τις ανάγκες της Διοίκησης του Οργανισμού, μέχρι του 
ποσού των εξήντα χιλιάδων (60.000) δρχ. κατά περίπτωση και μέχρι 
του ποσού των επτακοσίων χιλιάδων (70Ο.ΟΟΟ) συνολικά για κάθε 
μήνα. 

7. Στο Διευθυνή Οικονομικών Υπηρεσιών: 

Η υπογραφή των συμφωνητικών για τη χορήγηση δανείων στο προ¬ 
σωπικό του οργανισμού. 

8. Στο Διευθυνή Μαθητείας: 

Η ακύρωση των συμβάσεων Μαθητείας, που συνάπτονται μεταξύ 
των οικείων εργοδοτών του Δημόσιου Τομεα και των μαθητών των Εκ¬ 
παιδευτικών Μονάδων Λεκανοπεδίου Αττικής. 

Άρθρο 7. | 

Στους Διευθυντές των Περιφερειακών Διευθύνσεων 

1. Η έγκριση μετακίνησης εκτός έδρας ως δύο (2) μέρες και μέσα 
στην περιφερειακή τους αρμοδιότητα, του πάσης φύσεως προσωπικού 
της Περιφερειακής τους Δ/νσης, καθώς και στους Δ/ντές, Προϊσταμέ¬ 
νους και υπαλλήλους των Υπηρεσιών Νομού, Τοπικών Υπηρεσιών και 
όλων των Εκπαιδευτικών Μονάδων και Μαθητικών Εστιών ή Οικοτρο¬ 
φείων, που υπάγονται στην περιφερειακή τους αρμοδιότητα. 

2. Η έγκριση καταβολής αποζημίωσης, για υπερωριακή απασχό¬ 
ληση των υπαλλήλων των Υπηρεσιών αρμοδιότητας της Περιφερειακής 
Δ/νσής τους, που πραγματοποιήθηκε μετά από προηγούμενη σχετική 
έγκρισή μας. 

3. Η χορήγηση κανονικών αδειών απουσίας (εκτός των εκπαιδευτι¬ 
κών αδειών), με αποδοχές σε όλο το προσωπικό της Περιφερειακής τους 
Δ/νσης, καθώς και στους Διευθυντές ,των Υπηρεσιών Νομών, στους 
Προϊσταμένους των Τοπικών Υπηρεσιών και στους Διευθυντές όλων 
των Εκπαιδευτικών Μονάδων και των Μαθητικών Εστιών ή Οικοτρο¬ 
φείων της περιφερειακής τους αρμοδιότητας. 

4. Η χορήγηση αναρρωτικών αδειών με αποδοχές ή χωρίς αποδοχές 
σε όλο το προσωπικό της Περιφερειακής Δ/νσης και των Υπηρεσιών 
που υπάγονται σ’ αυτή, καθώς και των αδειών κύησης και λοχείας στο 
θήλυ προσωπικό των Υπηρεσιών αυτών. 

5. Η χορήγηση αδειών χωρίς αποδοχές ως έξι (6) μέρες, σε όλο το 
προσωπικό της Περ/κής Δ/νσης και των Υπηρεσιών που υπάγονται σ’ 
αυτή. 

6. Η έκδοση αποφάσεων τοποθέτησης προϊσταμένων των Υπηρεσιών 
και Τμημάτων της Περ/κής Δ/νσης και της στελέχωσής τους με υπαλ¬ 
λήλους που βρίσκονται στη διάθεση της Υπηρεσίας τους. 

7. Η μετακίνηση υπαλλήλων της Υπηρεσίας που προΐστανται στην 
Υπηρεσία Νομού, στις Τοπικές Υπηρεσίες, στις Εκπαιδευτικές Μονάδες 
και στις Μαθητικές Εστίες της ίδιας πόλης, που είναι η έδρα της Περ/ 
κής Δ/νσης, και αντίστροφα, εκτός της μετακίνησης των Διευθυντών 
και Προϊσταμένων των Υπηρεσιών αυτών. 

Η παράγραφος αυτή δεν ισχύει για την Περιφερειακή Δ/νση Αττικής 
και Νήσων. 

8. Η τοποθέτηση των Προϊσταμένων των Τομέων Εκπαίδευσης και 
Κοινωνικής Μέριμνας κάθε Εκπαιδευτικής Μονάδας, μετά από πρό¬ 
ταση του Διευθυντή της. 

9. Η υπογραφή των πρακτικών ορκομωσίας των διοριζομένων υπαλ¬ 
λήλων της Περιφερειακής τους Δ/νσης, καθώς και η υπογραφή των 
πρακτικών ανάληψης υπηρεσίας του προσωπικού που προσλαμβάνεται 
με σχέση εργασίας ιδιωτικού δικαίου. 

10. Η σύσταση πάγιας προκαταβολής για την αντιμετώπιση των 
αναγκών των Υπηρεσιών που υπάγονται στην αρμοδιότητα της Περ/ 
κής Δ/νσης, οι οποίες δεν έχουν δική τους λογιστική και οικονομική δια¬ 
χείριση, μέχρι το διπλάσιο του ύψους των μηνιαίων συνήθων δαπανών 
τους και όχι μεγαλύτερο του ποσού των πενήντα χιλιάδων (50.000) 
δραχμών, για κάθε Υπηρεσία. 

11. Η παραλαβή από τα Υποκαταστήματα του Ι.Κ.Α. των διατακτι¬ 
κών (επιταγών) για την προμήθεια ενσήμων τύπου Κ (επί πιστώσει) και 
η υπογραφή, επί των πράξεων επιβολής εισφορών (Π.Ε.Ε.) του Ι.Κ.Α., 
παραίτησης από την άσκηση κάθε ένδικου μέσου κατ’ αυτών. 

12. Η θεώρηση, πριν από οποιαδήποτε εγγραφή, του βιβλίου Απο- 
γραφών, του Βιβλίου του Συγκεντρωτικού Ημερολογίου και των Ανα¬ 
λυτικών Ημερολογίων της Περ/κής Δ/νσης, καθώς και των Υπηρε¬ 
σιών που υπάγονται σ’ αυτή πλην Εκπαιδευτικών Μονάδων και Μαθη¬ 
τικών Εστιών (άρθρο 13 του Ταμειακού και Λογιστικού Κανονι¬ 
σμού). 

13. Η προμήθεια διαφόρων αντικειμένων αξίας μέχρι του ποσού των 
εκατό χιλιάδων (100.000) δρχ, μέσω των Επιτροπών του Β.Δ/τος 
803/70, για τις ανάγκες των Εκπαιδευτικών Μονάδων (Μηχανή¬ 
ματα, συσκευές, ηλεκτροεργαλεία, εργαλεία χειρός, εκπαιδευτικά υλικά 
κ.λπ.) και την κάλυψη αναγκών των Μαθητικών Εστιών ή Οικοτρο¬ 
φείων. 

Ειδικότερα στους Διευθυντές των Περιφερειακών Διευθύνσεων, στην 
αρμοδιότητα των οποίων υπάγονται Εκπαιδευτικές Μονάδες όπου επα- 
νακαταρτίζεται προσωπικό προβληματικών επιχειρήσεων, η προμήθεια 
διαφόρων αντικειμέων (μηχανήματα, συσκευές, μικροεργαλεία, εργα¬ 
λεία χειρός, εκπαιδευτικά.υλικά κ.λπ.), αξίας μέχρι του ποσού των δια- 
κοσίων χιλιάδων (200.000) δραχμών κατά περίπτωση, μέσω των αρ¬ 
μοδίων επιτροπών και μόνο για τις ανάγκες των τμημάτων αυτών και 
για όσο χρονικό διάστημα θα διαρκέσουν τα προγράμματα επανακατάρ- 
τισης. «■ · 

14. Η συγκρότηση Επιτροπών παραλαβής των αντικειμένων, που η 
προμήθειά τους γίνεται σύμφωνα με τ’ ανωτέρω, επιτρεπομένης της 
πλαισίωσής τους με ειδικά πρόσωπα (εμπειρογνώμονες, τεχνικούς 
κ.λπ.). 

15. Η έγκριση δαπάνης μέχρι του ποσού των εξήντα χιλιάδων 
(60.000) δρχ. κατά περίπτωση, για την αντιμετώπιση τρεχουσών ανα¬ 
γκών, μικροπρομηθειών, ετοιμοπαράδοτων αντικειμένων, μικροδαπα- 
νών, προμήθεια αντικειμένων σε μικρές ποσότητες, που δεν διαθέτονται 
από την Κεντρική Αποθήκη Υλικού του Οργανισμού, μικροεπισκευών, 
μεταφορά υλικών και υπηρεσιακών δημοσιεύσεων στον Τύπο. 

Η κατά τ’ ανωτέρω έκγριση δαπανών δεν μπορεί να υπερβαίνει, κατά 
μήνα για τις ανάγκες της Περ/κής Δ/νσης, το ποσό των διακοσίων χι¬ 
λιάδων (200.000) δραχμών. ■ 

16. Η συγκρότηση Επιτροπών, σύμφωνα με τις διατάξεις του άρθρου 
8 του Β.Δ/τος 803/70 για το χαρακτηρισμό του άχρηστου υλικού και 
τις διατάξεις του Κανονισμού Προμηθειών του Ο.Α.Ε.Δ. 

17. Η παραλαβή των μισθωμένων στην ίδια πόλη, που βρίσκεται η 
έδρα της Περ/κής Δ/νσης ακινήτων για στέγαση των Υπηρεσιών του 
Οργανισμού, καθώς και της παράδοσης των ακινήτων που εγκαταλεί- 
πονται. 


18. Η υπογραφή μισθωτηρίων οικημάτων, σύμφωνα με την πιο 
πάνω παράγραφο, μετά την κοινοποίηση της σχετικής κατακυρωτικής 
απόφασης. 

19. Η έκδοση από τον Διευθυντή της Περ/κής Δ/νσης Αττικής και Νή¬ 
σων, βεβαιώσεων και πιστοποιητικών μαθητικής κατάστασης, καθώς 
και ενδεικτικών και πιστοποιητικών σπουδών, μαθητών που αποφοίτη¬ 
σαν από την Πρότυπο Σχολή Μαθητείας ΔΕΗ (Απόφ. Διοικητή 1344/ 
78). 

20. Η μονογραφή και υπογραφή των συμβάσεων του Οργανιμσμού 
με την ΔΕΗ την ΕΥΔΑΠ και τον ΟΤΕ, που αφορούν μονο τη χορήγηση 
των αντιστοίχων παροχών ηλεκτρικού ρεύματός, νερού και τηλεφωνι¬ 
κών συνδέσεων της Περ/κής Δ/νσης που προΐστανται. 

21. Η έγκριση δαπανών για την πραγματοποίηση μικροεπισκευών, 
συντήρησης των ιδιόκτητων κτιρίων του Οργανισμού, της κατά τόπο 
αρμοδιότητάς τους εφόσον η προϋπολογιζόμενη δαπάνη δεν υπερβαίνει 
το ποσό των εξήντα χιλιάδων (60.000) δρχ. κατά κτίριο και μέχρι του 
ποσού των τριακοσίων χιλιάδων (300.000) δρχ. το χρόνο, για κάθε 
κτίριο. 

Η πραγματοποίηση της πιο πάνω δαπάνης θα διενεργείται σύμφωνα 
με τις διατάξεις του Β.Δ/τος 266/7.1 του Π.Δ/τος 227/74 και του 
Π.Δ/τος 111/87 και με τις Επιτροπές των Περ/κών Δ/νσεων, που 
αναφέρονται στις διατάξεις του άρθρου 5 παρ. 6 του Β.Δ/τος 803/70 
και του άρθρου 48 του Β.Δ/τος 405/71. 

22. Οι τριμελείς Επιτροπές που συγκροτούνται για την παραλαβή 
των εργασιών που πραγματοποιούνται σύμφωνα με την πιο πάνω παρά¬ 
γραφο 21, για τις μικροεπισκευές συντήρησης κτιρίων πρέπει απαραί¬ 
τητα να έχουν δύο μέλη τεχνικούς υπαλλήλους του οργανισμού ή Τεχνο¬ 
λόγους. 

23. Η συγκρότηση Επιτροπών καταστροφής υλικών, κατά τις διατά¬ 
ξεις του άρθρου 8 του Β.Δ/τος 803/70, που έχουν χαρακτηρισθεί τε¬ 
λικά σαν άχρηστα από τον Ο.Δ.Δ.Υ. 

24. Η υπογραφή συμβάσεων προμηθειών που έχουν εγκριθεί σύμ¬ 
φωνα με τις κείμενες διατάξεις. 

25. Η χορήγηση ειδικών αδειών εξετάσεων με αποδοχές στους 
υπαλλήλους μαθητές, σπουδαστές και φοιτητές όλων των Υπηρεσιών 
περιφερειακής αρμοδιότητάς τους. 

26. η κατακύρωση του αποτελέσματος διαγωνισμού, για ποσά από 
1.000.001 δρχ. μέχρι 1.500.000 δρχ. μετά από γνώμη της οικείας 
Επιτροπής της Περ/κής Δ/νσης. 

Άρθρο 8. 

Στους Διευθυντές Υπηρεσιών Νομών 
και στους Προϊσταμένους Τοπικών Υπηρεσιών 
και Γραφείων Εργασίας 

1. Η χορήγηση κανονικών αδειών με αποδοχές σ’ όλο το προσωπικό 
(τακτικό και με σχέση εργασίας ιδιωτικού δικαίου), της Υπηρεσίας που 
προΐστανται. 

2. Η έκδοση αποφάσεων τοποθέτησης προϊσταμένων των Γραφείων 
της Υπηρεσίας που προΐστανται, καθώς και της κατανομής σ’ αυτά του 
Προσωπικού που βρίσκεται στη διάθεση κάθε Υπηρεσίας. 

3. Η υπογραφή πρακτικών ορκομωσίας των διοριζομένων υπαλλή¬ 
λων της Υπηρεσίας που προΐστανται καθώς και πρακτικών ανάληψης 
υπηρεσίας του προσωπικού που προσλαμβάνεται με σχέση εργασίας ιδι¬ 
ωτικού δικαίου. 

4. Η υπογραφή μισθωτηρίων οικημάτων για την στέγαση των Υπη¬ 
ρεσιών αυτών, τα οποία βρίσκονται εκτός της έδρας της Περ/κής Δ/ 
νσης και οι μισθώσεις των οποίων αποφασίστηκαν ύστερα από τη σχε¬ 
τική νόμιμη διαδικασία. 

' 5. Η έγκριση δαπανών για την αντιμετώπιση έκτακτων αναγκών 
της Υπηρεσίας που προΐστανται (εκτός Εκπαιδευτικών Μονάδων και 
Μαθητικών Εστιών ή οικοτροφείων), μέχρι ποσού εξήντα χιλιάδων 
(60.000) δρχ. κατά περίπτωση και μέχρι ποσού εκατόν είκοσι χιλιάδων 
(120.000) δρχ. συνολικά τον μήνα. 

6. Η μονογραφή και υπογραφή των συμβάσεων που συνάπτονται με¬ 
ταξύ του Οργανισμού με την ΔΕΗ, την ΕΥΔΑΠ και τον ΟΤΕ, που αφο¬ 
ρούν μόνο την παροχή των αντίστοιχων παροχών, ηλεκτρικού ρεύμα¬ 
τος, νερού και τηλεφωνικών συνδέσεων της Υπηρεσίας που προΐστανται. 

Άρθρο 9. 

Στους Διευθυντές Κ.Ε.Τ.Ε.Κ., Κέντρων και Σχολών Μαθητείας, Τα¬ 
χύρρυθμης Επαγγελματικής Κατάρτισης και Μετεκπαίδευσης. 

1. Η υπογραφή εγγράφων που απευθύνονται σε γονείς, κηδεμόνες, 

εργοδότες και μαθητές και της διεκπεραίωσης απευθείας από τις Μονά¬ 
δες αυτές της σχετικής με τους πιο πάνω αλληλογραφίας. 

2. Η έκδοση βεβαιώσεων και πιστοποιητικών, για την μαθητική κα¬ 
τάσταση των εκπαιδευομένων, καθώς και των πτυχίων και των αποδει¬ 
κτικών σπουδών. 

3. Η σχετική αλληλογραφία που αναφέρεται σε σχέσεις του Οργανι¬ 
σμού με εργοδότες και εργαζόμενους. 

4. Η χορήγηση κανονικών αδειών με αποδοχές (εκτός εκπαιδευτι¬ 
κών αδειών) σε όλο το προσωπικό (τακτικό και με σχέση εργασίας ιδιω¬ 
τικού δικαίου) της υπηρεσίας που Προΐστανται. 

5. Η υπογραφή συμβάσεων έργου που προβλέπονται από τις διατά¬ 
ξεις του Ν.Δ. 1221/72, ύστερα από εγκριτική απόφασή μας, με πρό¬ 
σωπα που θα απασχοληθούν στην Εκπαιδευτική Μονάδα, που προΐστα- 
νται. 

6. Η έκδοση αποφάσεων τοποθέτησης προϊσταμένων των Τμημάτων 
και Γραφείων της Εκπαιδευτικής Μονάδας που προΐστανται, καθώς και 
της κατανομής σ’ αυτά του προσωπικού που βρίσκεται στη διάθεση της 
κάθε Υπηρεσίας. 

7. I. Η έγκριση δαπανών που αφορούν μικροέξοδα, πλην των τακτι¬ 
κών (δαπάνες φωτισμού, ύδρευσης, θέρμανσης, τηλεφώνων, εκκένωσης 
συλλεκτήρων ακαθάρτων), δαπανών για την προμήθεια υλικών πρακτι¬ 
κής εκπαίδευσης, μικροεργαλείων, αποκατάστασης φθορών και ζη¬ 
μιών, συντήρησης μηχανημάτων και και συσκευών κ.λπ., μέχρι του πο¬ 
σού των εξήντα χιλιάδων (60.000) δρχ. κατά περίπτωση. Ο όρος «κατά 
περίπτωση» σημαίνει εδώ την προμήθεια ενός υλικού. Οι μηνιαίες δαπά¬ 
νες των Εκπαιδευτικών αυτών Μονάδων δε θα υπερβαίνουν το καθορι¬ 
ζόμενο με σχετική απόφαση του Δ.Σ. του Οργανισμού όριο μηνιαίας δα¬ 
πάνης. 

II. Ειδικότερα στους Διευθυντές των Εκπαιδευτικών Μονάδων, όπου 
επανακαταρτίζεται προσωπικό προβληματικών επιχειρήσεων, η προ¬ 
μήθεια, μέσω τριμελών επιτροπών, υλικών εκπαίδευσης, μικροεργα- 
λείων, κ.λπ. μέχρι του ποσού των εκατό χιλιάδων (100.000) δραχμών, 
κατά περίπτωση και μόνο για τις ανάγκες των Τμημάτων Επανακα- 
τάρτισης του Προσωπικού αυτού και για όσο χρονικό διάστημα θα διαρ¬ 
κέσουν τα Προγράμματα Επανακατάρτισης. 

8. Η έκδοση βεβαιώσεων διδακτικής προϋπηρεσίας του ωρομισθίου 
εκπαιδευτικού προσωπικού, που απασχολείται με σύμβαση έργου, σύμ¬ 
φωνα με^τις διατάξεις του Ν.Δ. 1221/72, στην Εκπαιδευτική Μονάδα 
που προΐστανται. 

9. Η μονογραφή και υπογραφή των συμβάσεων του Οργανισμού με 
τη ΔΕΗ, την ΕΥΔΑΠ και τον ΟΤΕ, που αφορούν μόνο την χορήγηση 
των αντίστοιχων παροχών, ηλεκτρικού ρεύματος, νερού και τηλεφωνι¬ 
κών συνδέσεων της Εκπαιδευτικής Μονάδας που προΐστανται. 

10. Η θεώρηση και ακύρωση των συμβάσεων που συνάπτονται με¬ 
ταξύ των οικείων εργοδοτών και των μαθητών των Σχολών με την επι¬ 
φύλαξη του περιορισμού του άρθρου 4 παρ. Δ. 

11. Η παραλαβή από τα Υποκαταστήματα του ΙΚΑ των διατακτι¬ 
κών (επιταγών) για την προμήθεια ενσήμων τύπου Κ (επί πιστώσει) και 
η υπογραφή, επί των πράξεων επιβολής εισφορών (Π.Ε.Ε) του ΙΚΑ, 
παραίτησης από την άσκηση κάθε ένδικου μέσου κατ’ αυτών! 

12. Η υπογραφή μισθωτηρίων νόμιμα αποφασισμένων μισθώσεων, 
για τη στέγαση των Υπηρεσιών που βρίσκονται εκτός της έδρας της 
Περ/κής Δ/νσης. 

Άρθρο 10. 

Στο Διευθυντή του Πρότυπου Κέντρου 
Επαγγελματικού Προσανατολισμού και Απασχόλησης Νέων 

1. Η χορήγηση κανονικών αδειών με αποδοχές (εκτός εκπαιδευτι¬ 
κών αδειών) σε όλο το προσωπικό (τακτικό και με σχέση εργασίας ιδω- 
τικού δικαίου) της Υπηρεσίας που προΐστανται. 

2. Η έκδοση αποφάσεων τοποθέτησης Προϊσταμένων των Τμημά¬ 
των και Γραφείων της Εκπαιδευτικής Μονάδας που προΐστανται, κα¬ 
θώς και της κατανομής σ’ αυτά του προσωπικού που βρίσκεται στη διά¬ 
θεση της κάθε υπηρεσίας. 

3. Η έγκριση δαπανών που αφορούν μικροέξοδα, πλην των τακτικών 
(δαπάνες φωτισμού, ύδρευσης, θέρμανσης, τηλεφώνων, εκκένωσης 
συλλεκτήρων ακαθάρτων), δαπανών για την προμήθεια υλικών πρακτι¬ 
κής εκπαίδευσης, μικροεργαλείων, αποκατάστασης φθορών και ζη¬ 
μιών, συντήρησης μηχανημάτων και συσκευών κ.λπ., μέχρι του ποσού 
των εξήντα χιλιάδων (60.000) δρχ. κατά περίπτωση. Ο όρος «κατά πε¬ 
ρίπτωση» σημαίνει εδώ την προμήθεια ενός υλικού. Οι μηνιαίες δαπάνες 


των Εκπαιδευτικών αυτών Μονάδων δε θα υπερβαίνουν το καθοριζό¬ 
μενο με σχετική απόφαση του Δ.Σ. του Οργανισμού όριο μηνιαίας δαπά¬ 
νης. 

Άρθρο 11 

Στους Διευθυντές των Μαθητικών Εστιών ή Οικοτροφείων 

1. Η υπογραφή εγγράφων που απευθύνονται σε γονείς, κηδεμόνες, 
εργοδότες και μαθητές και της διεκπεραίωσης απευθείας από τις Μονά¬ 
δες αυτές της σχετικής με αυτούς αλληλογραφίας. 

2. Η υπογραφή μισθωτηρίων, νόμιμα αποφασισμένων μισθώσεων, 
για τη στάγααη των Υπηρεσιών αυτών που βρίσκονται εκτός της έδρας 
της Περ/κής Δ/νσης. 

3. Η χορήγηση κανονικών αδειών με αποδοχές (εκτός εκπαιδευτι¬ 
κών αδειών) σε όλο το προσωπικό (τακτικό και με σχέση εργασίας ιδιω¬ 
τικού δικαίου) της Υπηρεσίας που προΐστανται. 

4. Η έκδοση αποφάσεων τοποθέτησης Προϊσταμένων των Γραφείων 
της Υπηρεσίας που προΐστανται, καθώς και της κατανομής σ’ αυτά του 
προσωπικού που βρίσκεται στη διάθεση της κάθε Υπηρεσίας. 

5. Η έγκριση δαπανών που αφορούν μικροέξοδα, εκτός των τακτι¬ 
κών (δαπάνες φωτισμού, ύδρευσης, τηλεφώνου, κοινοχρήστων, θέρμαν- 
σης και εκκένωσης συλλεκτήρων ακαθάρτων), δαπανών για την προμή¬ 
θεια υλικών αποκατάστασης φθορών και ζημιών, συντήρησης μηχανη¬ 
μάτων και συσκευών κ.λ.π., μέχρι του ποσού των εξήντα χιλιάδων 
(60.000) δρχ. κατά περίπτωση. Ο όρος «κατά περίπτωση» σημαίνει 
εδώ την προμήθεια ενός υλικού. Οι μηνιαίες δαπάνες των Εκπαιδευτι¬ 
κών αυτών Μονάδων δε θα υπερβαίνουν το καθοριζόμενο με σχετική 
απόφαση του Διοικητικού Συμβουλίου του Οργανισμού ανώτατο όριο 
μηνιαίας δαπάνης. 

6. Η μονογραφή και υπογραφή των συμβάσεων του Οργανισμού με 
την ΔΕΗ, την ΕΥΔΑΠ και τον ΟΤΕ, που αφορούν μόνο την χορήγηση 
των αντίστοιχων παροχών, ηλεκτρικού ρεύματος, νερού και τηλεφωνι¬ 
κών συνδέσεων της Εκπαιδευτικής Μονάδας που προΐστανται. 

7. Η παραλαβή από τα Υποκαταστήματα του ΙΚΑ των διατακτικών 
(επιταγών) για την προμήθεια ενσήμων τύπου Κ (επί πιστώσει) και η 
υπογραφή, επί των πράξεων επιβολής εισφορών (Π.Ε.Ε.) του ΙΚΑ, πα¬ 
ραίτησης από την άσκηση κάθε ενδίκου μέσου κατ’ αυτών. 

Άρθρο 12 

Αναπλήρωση 

Σε περίπτωση απουσίας ή κωλύματος των αρμοδίων οργάνων που 
αναφέρονται στην απόφαση αυτή εκτός της περίπτωσης του άρθρου 3 
της παρούσας, οι αρμοδιότητες που τους εκχωρούνται με τα ανωτέρω 
άρθρα, ασκούνται από τους νόμιμους αναπληρωτές τους. 

Άρθρο 13, 

' Επιφύλαξη δικαιώματος 

Η Διοικητής διατηρεί το δικαίωμα να ασκεί κάθε φορά παράλληλα, 
οποιαδήποτε από τις αρμοδιότητες που εκχωρούνται. 

Άρθρο 14 

Κάθε άλλη αντίθετη προς αυτή την απόφαση διάταξη προγενεστέρων 
αποφάσεών μας, εκχώρησης αρμοδιοτήτων, παύει να ισχύει από τη δη¬ 
μοσίευση της παρούσας. 

Η απόφασή μας αυτή, να δημοσιευθεί στην Εφημερίδα της Κυβερνήσεως. 
.(Αρ. έγκρ. Υπουργού Εργασίας 97386/11.9.91). 

Αθήνα, 21 Αυγούστου 1991 

Η Διοικητής 
ΝΙΚΗ ΤΖΑΒΕΛΛΑ 

- +- 

Αριθ. ΥΠΕΠΘ/Φ1/307/Α5/7731 (3) 

Μεταβίβαση αδειών λειτουργείας Ιδιωτικών ΤΕΛ - ΤΕΣ Βουγιούκα 

Αναστασίας. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: , 

1. Τις διατάξεις του άρθρου 111 παρ. 2 του Ν.1892/90 (ΦΕΚ 
101/Α/90). 

2. Τις διατάξεις του άρθρου 10 του Β.Δ. 685/72 (ΦΕΚ 196/Α/ 
72). 

3. Το από 30.7.91 Ιδιωτικό Συμφωνητικό μεταξύ των Αναστασίας 
Βουγιοΰκα και Ισμήνης Βουγιούκα για τη μεταβίβαση των αδειών λει¬ 
τουργίας ΤΕΛ - ΤΕΣ. 

4. Την αριθ. Δ5/6310/22.7.91 αποφ. (ΦΕΚ 658/τ.Β·/7.8.91) 
για την χορήγηση άδειας ίδρυσης και λειτουργείας Ιδιωτ. ΤΕΛ - ΤΕΣ 
της Αν. Βουγιούκα. 

5. Την αριθ. 33/21.8.91 πράξη του ΠΤΣΔΕ της Θεσσαλονίκης. 

6. Την Τ.Α. ΣΤ/72/1990 (ΦΕΚ 742/τ.Β'/90) για τον περιορισμό 
των υπογραφών. 

7. Την υπ’ αρ. Η 1671/90 απόφαση του ΐπ. Εθν. Παιδείας και 
θρησκευμάτων, αποφασίζουμε: 

Εγκρίνουμε τη μεταβίβαση της άδειας ίδρυσης και λειτουργίας 
(ΤΕΛ) Τεχνικού - Επαγγελματικού Λυκείου με τομέα: Εφαρμοσμένων 
Τεχνών και τμήματα: 

α) Διακοσμητών Εσωτερικών χώρων. 

β) Γραφικών Τεχνών 

και (ΤΕΣ) Τεχνικής - Επαγγελματικής Σχολής Κοπτικής - Ραπτικής 
- Οικοκυρικής με ειδικότητες: 

α) Κοπτικής - Ραπτικής - γυναικείας αμφίεσης. 

β) Κοπτικής - Ραπτικής - ετοίμων ενδυμάτων, 

Ιδιοκτησίας Αναστασίας Βουγιούκα με την προσωνυμία «ΣΙΤΑΜ» 
στην Ισμήνη Βουγιούκα με την ίδια προσωνυμία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 
Με εντολή Υπουργού 
Ο Γενικός Γραμματέας 
ΚΩΝ. ΧΑΡΑΛΑΜΠΟΠΟΥΛΟΣ 


♦ 


Αριθ. 4842 (4) 

Τροποποίηση απόφασης ελάχιστων τιμών ξενοδοχειακών επιχειρήσεων 
για το χρονικό διάστημα από 1.1.92 μέχρι 31.12.92. 

Ο ΥΠΟΥΡΓΟΣ ΤΟΥΡΙΣΜΟΥ 


Έχοντας υπόψη: 

α. Τον Α.Ν. 431/37 «περί διατάξεων που αφορούν τον έλεγχο των 
ξεν/χείων και την προστασία της πελατείας αυτών και τον Α.Ν.1108/ 
38. 

β. Την αριθ. 3258/14.6.91 απόφαση του Υπουργού Τουρισμού 
«περί καθορισμού ελάχιστων τιμών ξεν/κών επιχ/σεων για το χρονικό 
διάστημα από 1.1.92 μέχρι 31.12.92. 

γ. Το αριθ. πρ. 45856/22.8.91 τηλεγράφημα του Ξενοδοχειακού 
Επιμελητηρίου Ελλάδος, αποφασίζουμε: 

Τροποποιούμε την υπ’ αριθ. 2 παράγραφο της ανωτέρω (β) σχετικής 
απόφασης και μόνον ως προς το σημείο το οποίο αναφέρεται στις χρονι¬ 
κές περιόδους κατά τις οποίες ισχύει ο καθορισμός των τιμών των ξεν/ 
κών επιχ/σεων και συγκεκριμένα ως ακολούθως: 

«Οι ξεν/κές επιχ/σεις με δήλωση του κατά νόμου υπευθύνουΓ μπο¬ 
ρούν να καθορίζουν τις τιμές που επιθυμούν να εισπράττουν για το έτος 
1992 σε τρεις χρονικές περιόδους χαμηλή, μέση και υψηλή. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1991 

Ο ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 

-♦- 

Αριθ. 34180/1702 (5) 

Τροποποίηση της 42000/2030/4.12.81 κανονιστικής απόφασης του 
Υπουργού Συγκοινωνιών «περί κωδικοποίησης και συμπλήρωσης 
κανονιστικών αποφάσεων» που εκδόθηκαν με εξουσιοδότηση του 
Ν.Δ.102/73 «περί οργανώσεως των διά λεωφορείων αυτοκινήτων 
εκτελουμένων δημοσίων επιβατικών συγκοινωνιών». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 του Ν.Δ.102/73 (Α.178). 

2. Τις διατάξεις του άρθρου 7 και 18 της κανονιστικής απόφασης 


42000/2030/4.12.81 (Β 792), όπως αντικαταστάθηκε και τροπο¬ 
ποιήθηκε μεταγενέστερα, αποφασίζουμε: 

Άρθρο μόνο 

1. Στο τέλος της παραγράφου 6 του άρθρου 7 της 42000/2030/81 
κανονιστικής απόφασης, όπως τροποποιήθηκε με τις 4037/298/89 
(ΦΕκ 101/Β/89), 11797/948/89 (ΦΕΚ 367/Β/89) και 8549/ 
738/91 (ΦΕΚ 226/Β/91) όμοιες, προστίθεται εδάφιο το οποίο έχει 
ως εξής: 

«Λεωφορεία ημιαστικού τύπου, που είναι ενταγμένα σε ΚΤΕΛ, που 
εκμεταλλεύεται υπεραστικές λεωφορειακές γραμμές, επιτρέπεται να 
αντικαθίστανται με άλλα ημιαστικού ή υπεραστικού τύπου». 

- 2. Στο τέλος της παραγράφου 2 του άρθρου 18 της ίδιας, ως άνω, 
απόφασης, προστίθεται εδάφιο που έχει ως εξής: 

«δ) Οι περιπτώσεις α και β της παρούσας παραγράφου, εφαρμόζονται 
ανάλογα και για τα εντασσόμενα, στα προαναφερόμενα ΚΤΕΛ, λεωφο¬ 
ρεία τύπου Υ1». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-—♦- 

Αριθ. ΕΣ. 25305 (6) 

Σύσταση ίδιου Νομικού Προσώπου στην Κοινότητα Παλαίρου Νομού 
Αιτωλ/νιας με την επωνυμία «Σχολική Επιτροπή Δημοτικού Σχο¬ 
λείου κάι Α - Β Νηπιαγωγείων Παλαίρου». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ./τος 323/1989 (Δημοτι¬ 
κός και Κοινοτικός Κώδικας). 

3. Την 81/1991 απόφαση του Κοινοτικού Συμβουλίου Παλαίρου με 
την οποία αποφασίζεται: 

α. Η σύσταση ιδίόυ Νομικού Προσώπου με την επωνυμία «Σχολική 
Επιτροπή Δημοτικού Σχολείου και Α - Β Νηπιαγωγείων Παλαίρου». 
β. Ο σκοπός του Νομικού Προσώπου, 
γ. Η διοίκηση του Νομικού Προσώπου, 
δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου. 

ζ. Η εκπροσώπηση του Νομικού Προσώπου, ως ειδικότερα σε αυτή 
ορίζονται οιναλυτικά και διεξοδικά. 

4. Το αριθ. 64748/5.2.1991 σχετικό έγγραφο του Υπουργείου 
Εσωτερικών, αποφασίζουμε: 

1. Συνιστούμε στην Κοινότητα Παλαίρου του Νομού Αιτωλίας και 
Ακαρνανίας, ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Α - Β Νηπιαγωγείων». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, για τη σχολική βιβλιοθήκη και 
γενικά με όλα τα μέσα που είναι απαραίτητα για τη λειτουργία τους και 
γενικότερα ή λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. το Νομικό Πρόσωπο, διοικείται, από 5/μελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο, ως Πρόεδρο, 
β) Το Διευθυντή του Δημοτικού Σχολείου, 
γ) Τους (2) Διευθυντές των Νηπιαγωγείων Α κάι Β. 
δ) Τον εκπρόσωπο του συλλόγου γονέων και κηδεμόνων του Δημοτι¬ 
κού Σχολείου. 

4. · Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια Επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσίου του. 

6. Το Νομικό Πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 12 Σεπτεμβρίου 1991 

Ο Νομάρχης κ.α.α. 

Ο Διευθυντής 

ΣΠ. ΠΕΤΡΟΥ 

-- 4 - 

Αριθ. ΕΣ. 23457 (7) 

Σύσταση ίδιου Νομικού Προσώπου στην Κοινότητα Καινούργιου Νομού 
Αιτωλ/νιας με την επωνυμία «Σχολική Επιτροπή Γυμνασίου Και¬ 
νούργιου». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990. «Για την Ακαδη¬ 
μία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ./τος 323/1989 (Δημοτι¬ 
κός και Κοινοτικός Κώδικας). 

3. Την 25/1991 απόφαση του Κοινοτικού Συμβουλίου Καινούργιου 
με την οποία αποφασίζεται: 

α. Η σύσταση ίδιου Νομικού Προσώπου με την επωνυμία «Σχολική 
Επιτροπή Γυμνασίου». 

β. Ο σκοπός του Νομικού Προσώπου, 
γ. Η διοίκηση του Νομικού Προσώπου, 
δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου. 

ζ. Η εκπροσώπηση του Νομικού Προσώπου, ως ειδικότερα σε αυτή 
ορίζονται αναλυτικά και διεξοδικά. 

4. Το αριθ. 64748/5.2.1991 σχετικό έγγραφο του Υπουργείου 
Εσωτερικών, αποφασίζουμε: 

1. Συνιστούμε στην Κοινότητα Καινούργιου του Νομού Αιτωλίας και 
Ακαρνανίας, ίδιο Νομικό Πρόσωπο με την επωνυμία «Σχολική Επι¬ 
τροπή Γυμνασίου Καινούργιου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, για τη σχολική βιβλιοθήκη και 
γενικά με όλα τα μέσα που είναι απαραίτητα για τη λειτουργία τους και 
γενικότερα ή λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. το Νομικό Πρόσωπο, διοικείται, από 5/μελές Διοικητικό Συμβού¬ 
λιο αποτελούμενο από: 

α) Έναν Κοινοτικό Σύμβουλο ως Πρόεδρο. 

β) Το Διευθυντή του Γυμνασίου Καινούργιου. 

γ) Τον εκπρόσωπο του συλλόγου γονέων και κηδεμόνων Γυμνασίου. 

δ) Τον εκπρόσωπο της μαθητικής Κοινότητας. 

ε) Έναν δημότη Καινούργιου. 


4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμματέοί. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια Επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσίου του. 

6. Το Νομικό Πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 12 Σεπτεμβρίου 1991 

Ο Νομάρχης κ.α.α. 

Ο Διευθυντής 
ΣΠ. ΠΕΤΡΟΥ 

- =4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Α3α/8690/18.7.91 Κοινή Υπουργική Απόφαση «Οργανι¬ 
σμός του Νοσοκομείου της θείας Πρόνοιας «Η ΠΑΜΜΑΚΑΡΙΣΤΟΣ», 
που δημοσιεύθηκε στο ΦΕΚ 631/7.8.91 τεύχος Β γίνονται οι εξής 
διορθώσεις: α) στο προίμιο της απόφασης στην παρ. 5 αντί του εσφαλμέ¬ 
νου «Την 6/27.9.88 απόφαση του Διοικητικού Συμβουλίου της Θείας 
Πρόνοιας «Η ΠΑΜΜΑΚΑΡΙΣΤΟΣ», το ορθό «Την 6/27.9.88 από¬ 
φαση του Διοικητικού Συμβουλίου του Νοσοκομείου της Θείας Πρό¬ 
νοιας «Η ΠΑΜΜΑΚΑΡΙΣΤΟΣ», β) Στην σελίδα 5470 στο άρθρο 12 
της απόφασης αντί του εσφαλμένου «Β’ ΚΑΤΗΓΟΡΙΑ ΠΕ» το ορθό «Β' 
ΚΑΤΗΓΟΡΙΑ ΤΕ». Επίσης στο ίδιο άρθρο αντί του εσφαλμένου «Ο κλά¬ 
δος αυτός περιλαμβάνει τις ειδικότητες: Βοηθών θαλάμου: Δέκα (10) 
θέσεις ......», το ορθό «Ο κλάδος αυτός περιλαμβάνει τις ειδικότητες: 

Βοηθών Θαλάμου, μεταφορέων ασθενών και άλλες συναφείς ειδικότη¬ 
τες. Το 1/2 των θέσεων του κλάδου αυτών κατανέμονται στις ειδικότη¬ 
τες: 

- Βοηθών Θαλάμου: Δέκα (10) θέσεις 

- Μεταφορέων ασθενών: Πέντε (5) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών», γ) Στην ίδια σελίδα στο άρθρο 13 
της απόφασης αντί του εσφαλμένου «ΚΛΑΔΟΣ ΤΕ ΦΥΣΙΚΟΘΕΡΑ¬ 
ΠΕΙΑΣ (ΦΥΣΙΟΘΕΡΑΠΕΥΤΙΚΩΝ)», το ορθό «ΚΛΑΔΟΣ ΤΕ ΦΥΣΙ¬ 
ΚΟΘΕΡΑΠΕΙΑΣ (ΦΥΣΙΚΟΘΕΡΑΠΕΥΤΩΝ)». Επίσης στο ίδιο άρθρο 
αντί του εσφαλμένου «ΚΛΑΔΟΣ ΥΕ ΕΠΙΜΕΛΗΤΩΝ Οκτώ (8) θέσεις. 
Ο κλάδος αυτός περιλαμβάνει την ειδικότητα των θυρωρών», το ορθό 
«ΚΛΑΔΟΣ ΥΕ ΕΠΙΜΕΛΗΤΩΝ Οκτώ (8) θέσεις. Ο κλάδος αυτός περι¬ 
λαμβάνει την ειδικότητα κλητήρων - θυρωρών». 

(Από το Υπουργείο Υγείας, Πρόνοιας και Κοιν. Ασφαλίσεων) 


1. Στην Β2/29543/5348/9.8.91 απόφαση του Υπουργού Μετα¬ 
φορών και Επικοινωνιών «Μεταβίβαση Φ.Δ.Χ. αυτοκινήτων του Ν. 
1073/80», που δημοσιεύθηκε στο ΦΕΚ 726/Β/9.9.91, γίνονται οι 
πιο κάτω διορθώσεις σφαλμάτων: 

α) Στη σελίδα 6289 παρ. 1 του διατακτικού, στίχος 4ος, διορθώνε¬ 
ται από το εσφαλμένο «περιοχή» στο ορθό «περίπτωση». 

β) Στη σελίδα 6289 παρ. 2 του σκεπτικού, στίχος 2ος, από το εσφαλ¬ 
μένο «Για οδικές μεταφορές.» στο ορθό «Για τις οδικές μεταφο¬ 
ρές.»· 

γ) Το πατρώνυμο του Υπουργού Μεταφορών και Επικοινωνιών διορ¬ 
θώνεται από το εσφαλμένο «ΝΙΚΟΛΑΟΣ ΑΝΤ. ΓΚΕΛΕΣΤΑΘΗΣ» στο 
ορθό «ΝΙΚΟΛΑΟΣ ΑΝ. ΓΚΕΛΕΣΤΑΘΗΣ». 

2. Στη Β2/29544/5349/9.8.91 απόφαση του Υπουργού Μεταφο¬ 
ρών και Επικοινωνιών «Χορήγηση αδειών κυκλοφορίας ρυμουλκουμέ- 

νων ή ημιρυμουλκουμένων οχημάτων σε ματαφορικές επιχειρήσεις και 
μεμονωμένους μεταφορείς», που δημοσιεύθηκε στο ΦΕΚ 726/Β"/ 
9.9.91 γίνονται οι παρακάτω διορθώσεις: 

α) Στη σελίδα 6290 παρ. 6, η τελευταία λέξη του σκεπτικού διορθώ¬ 
νεται από το εσφαλμένο «αποφασίζομε» στο ορθό «αποφασίζουμε». 

β) Στη σελίδα 6290 παρ. 1 του άρθρου 1, στίχος 3ος διορθώνεται 
από το εσφαλμένο «...δημόσιας χρήσης....» στο ορθό «....δημοσίας χρή- 
σεως.». 

γ) Στη σελίδα 6290 παρ. 4 του άρθρου 1, τέλος 1ου στίχου και αρχή 
2ου, διορθώνεται ο εσφαλμένος διαχωρισμός της λέξης «...ρυμουλ - 

κουμένων....» στο ορθό .ρυμουλκου - μένων.. 

δ) Στη σελίδα 6290, στο άρθρο 6, διορθώνεται η εσφαλμένα γραμ¬ 
μένη απόφαση «....Β2/5892/297/87. στο ορθό «....Β2/5892/ 

297/84.». 

ε) Το πατρώνυμο του Υπουργού Μεταφορών και Επικοινωνιών διορ¬ 
θώνεται από το εσφαλμένο «ΝΙΚΟΛΑΟΣ ΑΝΤ. ΓΚΕΛΕΣΤΑΘΗΣ» στο 
ορθό «ΝΙΚΟΛΑΟΣ ΑΝ. ΓΚΕΛΕΣΤΑΘΗΣ». 

3. Στη Φ. 400/29553/5357/9.8.91 απόφαση του Υπουργού Με¬ 
ταφορών και Επικοινωνιών «Διενέργεια Εθνικών και Διεθνών μεταφο¬ 


ρών», που δημοσιεύθηκε στο Φ.Ε.Κ. 726/Β/9.9.91 γίνονται οι παρα¬ 
κάτω διορθώσεις: 

α) Στη σελίδα 6290 παρ. 1 του διατακτικού, στίχος 2ος διορθώνεται 

από το εσφαλμένο «Επιτρέπουμε.μόνο προς Αλβανία, Βουλγαρία 

και Τουρκία.» στο ορθό «Επιτρέπουμε μέχρι 30 Ιουλίου 1992 τη διε¬ 

νέργεια εθνικών και διεθνών μεταφορών μόνο προς Αλβανία, Βουλγα¬ 
ρία, Γιουγκοσλαβία και Τουρκία με φορτηγά δημοσίας χρήσεως αυτοκί¬ 
νητα εθνικών μεταφορών (πλατφόρμες) για τη μεταφορά εμπορευματο¬ 
κιβωτίων ή ανατρεπόμενα κοινού φόρτου». 

β) Στη σελίδα 6290 παρ. 2 του διατακτικού, στίχος 3ος διορθώνεται 

από το εσφαλμένο «Του μέτρου αυτού.του Νομού της έδρας τους» 

στο ορθό «Του μέτρου αυτού εξαιρούνται τα φορτηγά δημοσίας χρήσεως 
αυτοκίνητα για τα οποία έχει καθοριστεί (γενικά ή ειδικά) ως αποκλει¬ 
στική περιοχή κυκλοφορίας, η περιοχή του Νομού της έδρας τους». 

γ) Το πατρώνυμο του Υπουργού Μεταφορών και Επικοινωνιών διορ¬ 
θώνεται από το εσφαλμένο «ΝΙΚΟΛΑΟΣ ΑΝΤ. ΓΚΕΛΕΣΤΑΘΗΣ» στο 
ορθό «ΝΙΚΟΛΑΟΣ ΑΝ. ΓΚΕΛΕΣΤΑΘΗΣ». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









